A qui vol impedir Ciutadans que sigui entrevistat a IB3?
Quan encara no s'ha fet la sessió d'obertura de la legislatura, prevista per demà, Ciutadans ja ha presentat la primera proposició no de llei al Parlament de les Illes. Concretament, volen impedir que IB3 pugui entrevistar el dirigent d'EH Bildu, Arnaldo Otegi, tal com va fer fa dues setmanes TVE. Segons que avança l'Ara Balears, Cs també vol instar la cambra a condemnar l'entrevista d'Otegi a TVE. Reclamen que 'la Ràdio i la Televisió de les Illes Balears no contribueixin a la neteja d'imatge d'aquells que han estat sentenciats per pertinença i integració en organització o grup terrorista'. La iniciativa també acusa el govern espanyol d'imposar una línia editorial concreta a TVE, malgrat que el Consell d'Informatius de la cadena va defensar la independència de criteri per a decidir a qui s'entrevista i a qui no sense ingerències polítiques.
Arnaldo Otegi